Stillingsopslag til Alternativets bestyrelsespost i DIPD

Alternativet er på udkig efter et karismatisk partimedlem, som er engageret i demokratiudvikling og internationalt arbejde til en betalt (mindre beløb) observatør-bestyrelsespost i Danish Institute for Parties and Democracy (DIPD).

**Om Alternativet:** Alternativet er Danmarks grønneste parti. Vi arbejder for at gøre Danmark til det bedste land for verden igennem en seriøs bæredygtig omstilling og for udbredelse af en ny politisk kultur, der bygger bæredygtige broer imellem borgerne og de valgte politikere. Vi er p.t. ved at afslutte vore 3-årige DIPD-projekt i Østafrika, og vi har valgt at holde en projektpause i DIPD-regi, indtil vi igen har fået lidt flere ”muskler”. I DIPD-projektet indgår Alternativet i et partnerskab med netværket Eastern African Greens Federation (EAGF) om at styrke fire nationale grønne partier i Kenya, Uganda, Rwanda og Burundi. Det primære formål er at styrke disse partier igennem netværket, hvor der udveksles erfaringer og skabes ny læring for alle, så de i højere grad kan udvikle sig til politiske aktører og blive Østafrikas stærke grønne stemmer – ikke mindst inden for klima-debatten. For yderligere information om vores nuværende DIPD-projekt se: [**https://dipd.dk/en/node/166**](https://dipd.dk/en/node/166)

**Om DIPD:** Formålet med DIPD er at styrke den danske demokratibistand, herunder særligt støtten til udvikling af politiske partier og flerpartisystemer i udviklingslandene. DIPD støtter projekter for gensidig inspiration og læring mellem politiske partier i Danmark og i udviklingslande. DIPD arbejder for, at politiske partier bliver mere inkluderende og mere politisk og organisatorisk velfungerende. Ved at understøtte demokratiske politiske partier og en demokratisk kultur støtter DIPD demokratisk udvikling.

DIPD’s bestyrelse er beslutningsdygtige omkring organisationens arbejde. Bestyrelsen består af 16 medlemmer hvoraf 10 er udpeget af Folketinget, 2 medlemmer af Dansk Ungdoms Fællesråd, og ét medlem af henholdsvis Udviklingsministeren, Rektorkollegiet, Globalt Focus og Institut for Menneskerettigheder.

**Om rollen som bestyrelsesmedlem:** Du vil repræsentere Alternativet I DIPD’s bestyrelse og referere til Alternativets forperson og sekretariatschef.

* Du vil forsvare Alternativets værdier og debatdogmer til bestyrelsesmøderne.
* Du vil bidrage til arbejdet med, at Alternativet igen får et DIPD-projekt op og køre i fremtiden.
* Du vil briefe Alternativets forperson og sekretariatsleder herunder også Hovedbestyrelsen.

**Vi forventer, at:**

* Du er medlem af Alternativet og deler partiets værdier.
* Du er passioneret omkring demokratiudvikling.
* Du har internationalt udsyn.
* Du har gode dansk- og engelskkundskaber i både skrift og tale.
* Kan finde tid til 4-5 bestyrelsesmøder årligt (fredage kl. 9.00-12.30) og herunder tid til grundig forberedelse til møderne.
* Du er professionel, fleksibel og ressourcefuld.

**Det vil være en fordel, hvis:**

* Du har organisatorisk erfaring fra Alternativet.
* Du har erfaringer med internationale projekter herunder gerne udviklingsprojekter.

**For yderligere information kontakt sekretariatschef for Alternativet Mark Desholm, E-mail:** **mark.desholm@ft.dk****, tlf: 61623884.**

**Ansøgning sendes til** **job@alternativet.dk** **senest 22. oktober 2021 kl. 12.00.**